ועדת הפנים והגנת הסביבה, כנסת 25, פרוטוקול מספר 141, 2023-11-20 00:00

יעקב אשר: אני פותח את ישיבת הוועדה

יעקב אשר:  על סדר-היום הצעת צו אכרזת גנים לאומיים, שמורות טבע, אתרים לאומיים ואתרי הנצחה (גן לאומי הר הכרמל) (תיקון) התשפ"ד-2023

יעקב אשר:      קודם כול, לצערנו, שוב אני רוצה לפתוח בהשתתפות באבלן של המשפחות שיקיריהם נהרגו על קידוש השם

יעקב אשר:  אנחנו בכל בוקר אנחנו מתעוררים עם עוד שמות, וכל שם זה עולם ומלואו, ובאמת קודם כול לנחם ולחבק את כל המשפחות ולשלוח החלמה מהירה לכל הפצועים, ושנתבשר בקרוב בעזרת השם בשורות טובות

יעקב אשר:       דבר שני, לפני שאני פותח את הישיבה ולפני ההקדמה, נמצאים כאן נציגים של המשפחות של החטופים, אז קודם כול תציגו את עצמכם ואנחנו נשמע אתכם בעניין הזה

יעקב אשר:  אני רק רוצה לומר דבר אחד

יעקב אשר:  אני חושב, ואמרתי את זה גם למשפחות כשהייתי גם בביקור בצעדה, אמרתי את זה גם למשפחות שנפגשתי איתן, וגם לחלק מהמשפחות שבאתי לחזק אותן בצעדה, הם היו במתחם המשפחות, ושם הסתובבתי ודיברתי איתן ואמרתי את דעתי, אני חושב שאין אדם במדינת ישראל שחושב אחרת על החשיבות הגדולה של החזרת כל החטופים בחזרה הביתה בהקדם, בצורה המהירה ביותר, בצורה הטובה ביותר

יעקב אשר:       אני התגייסתי גם מנקודת מבט של הסתכלות של התורה

יעקב אשר:  יש שני דברים בתורה, בהלכה, שהם גוברים על הרבה מאוד הלכות אחרות

יעקב אשר:  עניין אחד זה פיקוח נפש, והעניין השני זה פדיון שבויים

יעקב אשר:  הם שני הדברים שכשיש נושא שקשור לפיקוח נפש או נושא שקשור לפדיון שבויים, כל דבר באספקטים שלו, אפשר לחלל שבת על פיקוח נפש, אפשר ביום כיפור, הרבה מאוד הלכות שנותנות עדיפות קודם כול לפיקוח נפש, וגם בנושא הזה של פדיון שבויים שהוא גם דבר שמעוגן בהלכה, במיוחד כאן במקרה הזה שלנו שגם פדיון השבויים וגם פיקוח-הנפש מתקיים בכל אחד ואחד

יעקב אשר:       כל יום שאנשים נמצאים שם, מעבר לכך שאלו חטופים שנמצאים במקום זר ומנוכר במקרה הטוב, זה גם פיקוח נפש בכל דקה ודקה

יעקב אשר:  וראינו באמת גם את הדברים שקורים

יעקב אשר:  ולכן אני חושב שכל הבית הזה מתפלל, דואג לשלומם, וקורא לכל מנהיגי הממשלה וכל מי שמנהיג כרגע את כל הנושא הזה לשים את זה בראש סדרי עדיפויות

יעקב אשר:  זה הבסיס שלנו כעם, כחברה

יעקב אשר:  אנשים שגרו במקומות, אנשים שלא פשעו ולא חטאו ואנשים שנשלחו על ידי המדינה להגן על המקום הזה, כמובן כולם ביחד חייבים לחזור לארץ בריאים ושלמים

יעקב אשר:  זו החובה שלנו

יעקב אשר:  בבקשה נעם

בן עזרא: בוקר טוב, אני נעם, זה – בתמונה – אח שלי צחי עידן

בן עזרא:  הייתי בשבוע שעבר גם בכנסת אז אני אספר את הסיפור זריז

בן עזרא:  אנחנו נעם ואודי אחים של צחי

יעקב אשר: בן כמה צחי?     

בן עזרא: צחי בן 49

בן עזרא:  אנחנו משפחה מה-live המפורסם בפייסבוק של אחי, של גלי, של שני הילדים, מעיין שנרצחה בעת פתיחת הדלת של הממ"ד

בן עזרא:  ואנחנו פה בשבוע השני, ואנחנו ביום ה-45 מאז החטיפה

בן עזרא:  אז אתם רק יכולים לנחש שאנחנו גם לא ישנים

בן עזרא:       תודה על הדברים שאמרת על פדיון השבויים

בן עזרא:  אנחנו פה כדי, בעצם, לדבר על זה ולשאול אתכם מה אתם עשיתם כדי שאח שלנו יחזור כמה שיותר מהר? כי אני כנראה אהיה פה בכל יום שני

בן עזרא:  זו הסיטואציה עד שהוא יחזור

בן עזרא:       כמו שכבר דיברתי בשבוע שעבר אני רק אגע בעוד נקודה, שאם יש עסקה וקיימת איזשהו משהו ואחי לא נכלל בה, זו אחריות של כולנו, של כל אחד ואחד מכם להחזיר אותו חי

בן עזרא:  הוא יצא על הרגליים והוא יחזור על הרגליים וזו האחריות של כולנו ו-45 ימים שהחיים שלנו נפסקו

בן עזרא:  לא רק החיים שלנו, אלא של הקרובים שלנו, אני חושבת של כל אזרחי המדינה, שלא חזרו למסלולם ובעל-כורחם צריכים להגיע לעבודה או כל מיני דברים כאלה, ולא מסוגלים להמשיך ולעשות את הדבר הזה

בן עזרא:  אז אני לקחתי על עצמי להיות פה בכל יום שני עד שצחי חוזר, זה המצב

בן עזרא:  ולבקש מכם שתעשו כל מה שאתם יכולים, כל מה שאתם יכולים

בן עזרא:  ואם יש פה מישהו שלא חתם – אתמול הפצנו איזושהי עצומה, בקשה, מכל חברי הכנסת

יעקב אשר: כן, הגיע בלילה

יעקב אשר:  הגיע וגם חתמתי

יעקב אשר:  אני לפחות

בן עזרא: אז אני רק אגיד בשני משפטים את מה שאנחנו מבקשים בעצם מ-120 חברי הכנסת

יעקב אשר: את יכולה להקריא את הבקשה

בן עזרא: "התחייבתי בזאת כי השבת החטופים עומדת בראש סדר העדיפויות של מדינת ישראל ולא ננוח עד אשר יושבו כל החטופים לישראל

בן עזרא:  כל החטופים – לא חלק; כולם

בן עזרא:  חיים, שלמים, בריאים"

יעקב אשר: ברור

בן עזרא: לא בנפשם, אבל בריאים

בן עזרא:  אנחנו נטפל בשאר

בן עזרא:  ומה שבאתי לבקש ממך כאן זה שאם יש אפשרות, הבנתי שהיום יש דיון על נושא הזיכרון, אם אפשר להתעסק היום בחיים ולהשיב את החטופים

יעקב אשר: לא

בן עזרא: על מה הדיון היום? זה מה שקראתי היום, אני באתי מוכנה

יעקב אשר: את באמת עייפה

בן עזרא: כן

יעקב אשר: ואנחנו מבינים את זה

יעקב אשר:  אבל הדיון היום הוא דיון שקשור במקרה, או שלא במקרה, למועצה מקומית דלית אל כרמל ששם יש דברים שבמסגרת העבודה הרגילה שלנו, אנחנו זירזנו את זה, כי יש פה אפשרות לאפשר תוכנית שיכולה גם לעצור הרבה מאוד בעיות שקיימות כרגע ביישוב דלית אל כרמל, ואני חושב שבלי כל קשר אבל במיוחד זה יוצא שאת הישיבה הזאת זימנו בשבוע שעבר ובינתיים בסוף השבוע הזה התבשרנו בצער ענק לשמוע שוב על בני העדה הדרוזית ואחד מהם, נדמה לי, מדלית אל כרמל?     

קריאה: לא, אחד מבית ג'ן

קריאה: אחד מיאנוח

יעקב אשר: ביאנוח אני הייתי לנחם

יעקב אשר:  אז אנחנו עושים את עבודתנו, אבל על הרקע הזה גם הרקע הזה נמצא

בן עזרא: אז אני רק אומר שליבי איתכם

יוראי להב-הרצנו: נעם, אולי את יכולה לספר בכמה מילים על צחי? כי אני מניח שרבים מאיתו לא מכירים את הסיפור, אני חושב ששווה שתדברי עליו

בן עזרא: בטח

בן עזרא:  צחי הוא בן קיבוץ נחל עוז, עזב את הקיבוץ וחזר לגור בקיבוץ עם משפחתו

בן עזרא:  צחי, גלי, ארבעה ילדים, מעיין שנרצחה, שרון בת 15, יעל בת 12 ושחר בן 9

יעקב אשר: שהם?     

בן עזרא: הילדים של צחי

יעקב אשר: השאלה היא שהם חיים? הם בסדר?     

בן עזרא: בסדר אתה יודע - - -     

יעקב אשר: לא בסדר, אף אחד לא בסדר

יעקב אשר:  לא שמת פסיק אז לא הבנתי

בן עזרא: אמרנו שאני עייפה

בן עזרא:  אתה צודק, הם הילדים הם יצאו בחיים

בן עזרא:  מנסים לשקם את עצמם

בן עזרא:  לצערי אנחנו כנראה עד שצחי לא יחזור לא נצליח לעשות את הדבר הזה

יוראי להב-הרצנו: מה צחי עושה בחיים?     

בן עזרא: צחי עובד בסטארט-אפ שנים והוא איש חזק והוא יצא לא חזק מהבית

בן עזרא:  הוא יצא במצב נורא

בן עזרא:  עכשיו, אני לא יודעת אם אתם יודעים מה זה טרור פסיכולוגי, אבל אנחנו חווינו את הטרור הפסיכולוגי הזה

יעקב אשר: אתם לא רק 'חווינו'; אלא אתם חווים את זה בכל רגע

בן עזרא: אנחנו ממש מהדקות הראשונות, מהשעה 10:30 בבוקר ב-7 באוקטובר כשה-live התחיל אצל גיסתי בפייסבוק, אנחנו נמצאים בתוך הטרור הפסיכולוגי

בן עזרא:  אנחנו לא נמצאים פיזית במקום בו מתבצעות הפרעות, אין לי מילים לזוועות, ואנחנו בעצם חווים את הכל מבחוץ כאילו אנחנו שם, ולא מבינים מה אנחנו רואים בהתחלה, ולאט לאט אנחנו מתחילים להבין את גודל הזעזוע

בן עזרא:  לא אלאה אתכם ב-timeline של היום, הוא לא פשוט

בן עזרא:  הלייב הזה הגיע ל-12,000 צפיות בזמן אמת

בן עזרא:  כן, זה הטרור הפסיכולוגי, ושם אנחנו8, ומשם אנחנו ממשיכים בכל יום בטרור, אני מצטרפת למה שאמרת

בן עזרא:       מה עוד תרצה לדעת? תשאל אותי, כי אני מבחינתי לא יכולה יותר לספר את הסיפור הזה

בן עזרא:  אני מבחינתי, כולם כבר מכירים אותי

בן עזרא:  כן, זה קשוח מאוד

אודי עידן: חשוב להגיד שלנו יש תמונות בראש, בלתי נפסקות, של אח שלנו יושב עם פיג'מה על הרצפה, עם ידיים מגואלות בדם של מעיין, וזה לא יוצא לנו מהראש

אודי עידן:  כשאומרים צחי זה הדבר הראשון שעולה לנו לראש ואנחנו לא מצליחים לצאת מזה

אודי עידן:  הזה הטרור הפסיכולוגי שאחותי מדברת עליו ועם זה אנחנו קמים בכל בוקר והולכים לישון בכל ערב

אודי עידן:  ועד שצחי לא יוחזר כנראה שאנחנו לא נצא מזה

אודי עידן:  והבקשה שלנו ממכם, שכל פעם כשאתם קמים בבוקר, תחשבו מה אתם עושים כדי להביא את צחי לפה? לא בקרוב, לא עוד מעט

אודי עידן:  עכשיו

אודי עידן:  מה אתם עושים? זה הכל

יעקב אשר: אוקיי

יעקב אשר:  אז קודם כול תודה רבה לכם

בן עזרא: תודה לכם

אודי עידן: תודה

יעקב אשר: אני מדבר בשם כל חברי הכנסת, אנחנו מחזקים אתכם

יעקב אשר:  אין מילים שיודעות לתאר את הדבר הזה, אבל אנחנו בהחלט מאחלים לכם להיות חזקים, אבל אני מאוד מקווה שלא תצטרכו להיות חזקים לאורך זמן, זה באמת תלוי בנחישות של כולם, זה תלוי בעוד דברים

יעקב אשר:  אבל אנחנו, מבחינתנו, כמו שאמרתי בהתחלה, כמה שיותר מהר

בן עזרא: מעשים, מעשים, אנחנו צריכים מעשים

יעקב אשר: כמה שיותר מעשים שיקרו ואנחנו שומעים כל מיני מעשים וכל מיני דברים

בן עזרא: בלי שמועות, רק מעשים

יעקב אשר: ואנחנו בעצמנו הטרור הפסיכולוגי הזה גם משגע את כולם

בן עזרא: כן, מדיר שינה

יעקב אשר: אבל אנחנו מבחינתנו כל אחד בתפקיד שלו יודע מה הוא צריך לעשות ומה הוא צריך להעביר כלפי מעלה

יעקב אשר:  לא אנחנו במקרה האנשים שיושבים כאן האנשים שמטפלים באופן אישי בטיפול

בן עזרא: אתם נבחרי הציבור שלנו

יעקב אשר: זה בדיוק מה שאני אומר, אבל אנחנו מעבירים את הרצון הזה, את הדרישה הזאת, את הדבר הזה

יעקב אשר:  זה בא לידי ביטוי, אגב, בכל הנאומים, במליאה, בכל ועדה

יעקב אשר:  יש לי פה חברי כנסת שהעלינו כמה חוקים בשבוע שעבר, גם חוקים שקשורים למלחמה

יעקב אשר:  כל חבר כנסת שעלה פתח עם הנושא הזה של החטופים

יעקב אשר:  לשמור את זה בתודעה, לשמור את זה בלחץ הציבורי

יעקב אשר:  ובעזרת השם שיהיו לנו בשורות טובות

אודי עידן: רק משהו שחשוב להגיד לגבי העצומה

אודי עידן:  העצומה הזאת קמה אתמול כי בשבוע האחרון זה לא הורגש לנו, לפחות למשפחות החטופים, שזה בראש סדר העניינים, של הבאת החטופים

אודי עידן:  זה ליד, זה ביחד עם השמדת החמאס

אודי עידן:  אנחנו מבקשים שקודם כול תביאו את האזרחים הביתה, קודם כול

אודי עידן:  אחרי שהם בבית תשמידו את החמאס, לא תשמידו את החמאס מה שאתם רוצים

אודי עידן:  אבל קודם כול את החובה האזרחית שלכם, של המדינה כלפי אזרחיה, תביאו אותם הביתה

אודי עידן:       ולכן יצאה העצומה הזאת ואנחנו מבקשים שתחתמו עליה, שזה יהיה הדבר הראשון, הסעיף הראשון בלחימה הזאת

אודי עידן:  תביאו את החטופים הביתה, זה הכול 

יעקב אשר: אוקיי, אז כמו שאמרתי אני אתמול בלילה כבר חתמתי והעברתי את החתימה

אודי עידן: תודה

יעקב אשר: ואנחנו מתפללים בעזרת השם לבשורות טובות ואני מאחל לכם שעד יום שני הבא תבואו לכאן כדי לספר

אודי עידן: אנחנו לא רוצים לבוא לפה ביום שני הבא

יעקב אשר: לא, אתה לא שומע בשביל מה

יעקב אשר:  בשביל לספר לנו שהוא חזר הביתה לשלום בצורה טובה, בצורה מלאה, בריא בנפשו, בריא בגופו, ושהשם יבשר לנו בשורות טובות ישועות ונחמות

אודי עידן: אמן

בן עזרא: תודה רבה

יעקב אשר: חבריי, חברי הכנסת, אנחנו נחזור לדיון

יעקב אשר:  לפני שאני אתן לכם, קודם כול מנהל התכנון את רוצה לומר לנו כמה מילים קודם? תני לנו רק רקע של הדבר הזה

יעקב אשר:  אני גם אומר רקע, אנחנו כיום דנים בתוכנית הזאת שהבאתי אותה לדיון אחרי פנייה של משרד הפנים

יעקב אשר:  השר, בינתיים, מאחר ואני יושב-ראש חדש אתה יודע, אין לי מספיק ניסיון, אחמד

אחמד טיבי: רואים

יעקב אשר: אז התברר לי שיש עוד כמה וכמה בקשות של מקומות נוספים

יעקב אשר:  אני חושב שזה משתלם לנו היטב ברצון שלנו היום כמה שיותר לפתוח את הנושא של תכנון ושל בנייה ושל הקמת שכונות, ושל התרת כל מיני הליכים משפטיים כאלה שקיימים בכל מקום שהוא

יעקב אשר:       אז אני ביקשתי ממנהל התכנון ואני אומר את זה בתחילת הישיבה, כי גם קיבלתי מכתב ממקומות אחרים, מצור נתן, דרום השרון

יעקב אשר:  אני ביקשתי, למרות שאנחנו דנים בדרך כלל עכשיו בימים אלו בנושאים של מלחמה

יעקב אשר:  אבל תכנון ובנייה אני חושב שזו מלחמה שאנחנו רוצים לנצח בה אחרי שננצח בעזרת השם את המלחמה בעזה, שננצח גם את הנושא הזה של חוסר ביחידות דיור ומצוקת הדיור הגדולה

יעקב אשר:  ולכן הוועדה כבר שלושה שבועות עובדת על לפתוח רגולציות עד כמה שאפשר

יעקב אשר:  אז אני מבקש שתשלחו לנו את כל המקומות שכבר עברו את התהליך הזה של האישורים, שעברו את הבחינה שלכם, להביא את זה לוועדה, ואנחנו נכנס ועדה בזמן קרוב בשביל להתייחס אליהם

יעקב אשר:       היום אנחנו דנים במה שנמצא כאן אצלנו

יעקב אשר:  בבקשה גברתי היועצת המשפטית ולאחר מכן מנהל התכנון ולאחר מכן ניתן לראש המועצה לפתוח

לירון אדלר-מינקה: אנחנו מדברים בעצם על צו לאכרזת גנים לאומיים

לירון אדלר-מינקה:  לתיקון צו שמאפשר לגרוע חלקים משטחי הגן הלאומי הר הכרמל כדי שאפשר יהיה לקדם תוכנית כוללנית למועצה מקומית דלית אל כרמל

לירון אדלר-מינקה:  מנהל התכנון יפרט כאן על התוכנית ומה היא אומרת ואילו שטחים בדיוק נגרעים

לירון אדלר-מינקה:       מבחינת חוק גנים לאומיים, בעצם אומר שוועדת הפנים צריכה לאשר את הגריעה לאחר שיש כל מיני הליכים מקדימים קודם

לירון אדלר-מינקה:  אז קיבלנו באמת את פניית שר הפנים ואת הסכמת השרה להגנת הסביבה, את הסכמת המועצה המקומית דלית אל כרמל, והנושא גם אושר במועצת הגנים הלאומיים

לירון אדלר-מינקה:  הוא בעצם אושר בפעם הראשונה ב-2019

לירון אדלר-מינקה:  בשל חלוף הזמן הוא בעצם אושר שוב בפברואר האחרון

לירון אדלר-מינקה:       לגבי הרכב המועצה, קיבלנו את העמדה של המשרד להגנת הסביבה שאנחנו יכולים להביא את הדברים לדיון כאן בדרך שבה זה יאושר במועצה ולכן זה נמצא כאן על שולחן הוועדה ואנחנו נשמע את הפרטים ואת ההתייחסויות

יעקב אשר: אוקיי

יעקב אשר:  איך אומרים? חבל שב-2019 זה לא

יעקב אשר:  ואני לא הייתי ב-2019 יושב-ראש הוועדה, אבל אני לוקח אחריות, אבל אני חושב שהתהליכים האלה זה הרי הליך אחד שבעקבותיו באים הליכים הסדרתיים אחרים שרצים קדימה ויכולים להריץ את המועצה באמת ולתת פתרונות לאנשים

יעקב אשר:  אבל אוקיי, מוטב מאוחר מאשר לעולם לא, ואת זה אנחנו נעשה עכשיו

יעקב אשר:  בבקשה, מנהל התכנון מי מציג את הבקשה?     

יסמין טלמון: שמי יסמין טלמון, יועצת של מנהל התכנון

יסמין טלמון:  מטפלת בביטולי אכרזות של גנים לאומיים ושמורות טבע, ובעיקר באכרזות של שמורות טבע וגנים לאומיים

יסמין טלמון:  במקרה שלנו אנחנו מדברים על תיקון אכרזה מגן לאומי הר הכרמל שאוכרז ב-1971, בסדר גודל של שטח הגן הלאומי ושמורות הטבע באזור – אוכרזו סדר גודל של כ-100,000 דונם

יסמין טלמון:  אנחנו מדברים היום על ביטול אכרזה של 1,142 דונם בכמה מקטעים, בכמה שטחים

יעקב אשר: מתוך כמה אמרת סך הכול של הגן?     

יסמין טלמון: מתוך כ-100,000 דונם

קריאה: אנחנו גורעים 1,000?     

יעקב אשר: בערך 1,000 מתוך 100,000

יסמין טלמון: 1,142 דונם בחמישה מקטעים שכולם - - -     

יעקב אשר: שתבינו, עם כל הכבוד אני מייחס כבוד למילים אכרזה והכול

יעקב אשר:  ועדיין, אכרזה מלפני 40-50 שנה כשיש לך 100,000, צריך לבחון אותה מחדש

יעקב אשר:  כי בסוף קרו גם עוד כמה דברים

יעקב אשר:  אל תתעורר לי עכשיו, אני אסביר לך

יוראי להב-הרצנו: לא הבנתי, יש משמעות גם לדברים שקרו ב-1948

יעקב אשר: תראה, יש גם משמעות לדברים שקרו בהר סיני, זה נכון

יעקב אשר:  אבל אני בא ואומר בסוף יש דברים שאנשים בזמן מסוים קיבלו החלטה

יעקב אשר:  אם אתה בא ואומר בוא נבוא וניקח את כל ה-100,000 האלה ונגיד לא צריך אותם זה סיפור אחר

יעקב אשר:  אבל כשבאים ואומרים האכרזה הייתה אז, שירטטו אותה בצורה מסוימת

יעקב אשר:  סביר להניח שחלו כל מיני שינויים כאלה ואחרים, ולכן זה סביר

יעקב אשר:       הפוך, אני אומר את זה לא בשביל לזלזל בחלק של הפארקים הלאומיים והדברים האלה

יעקב אשר:  אבל הפוך, בואו נאמר אנחנו צריכים לטייב את הדברים, לא לשלול סתם, אבל גם לא לפגוע סתם, אתה מבין? לכן כל דבר שמגיע עם איזשהו היגיון, עם יחס פרופורציונלי, וכנראה שזו גם הסיבה שזה עבר את כל המשוכות לכן אנחנו כאן

יוראי להב-הרצנו: לשם כך התכנסנו

יעקב אשר: בדיוק

יעקב אשר:  ולשם כך הסברתי את זה

יעקב אשר:  אתה יודע, אני לומד אמרתי לך, אני חדש

יסמין טלמון: חמשת השטחים שאנחנו מדברים עליהם הם בדרום היישוב דלית אל כרמל, נושקים, כמובן, בתחום הגן הלאומי

יסמין טלמון:  כל השטחים האללה נבחנו בעין מאוד מאוד קפדנית לאורך מספר שנים די רב

יסמין טלמון:  בעצם, אנחנו מתבססים, בתוכנית הזאת, על הסכם הבנות שנחתם כבר ב-2007 בין הכפרים דלית אל כרמל ועוספיה, ובין רשות הטבע והגנים ולשכת התכנון המחוזית חיפה דאז

יסמין טלמון:  והשטחים שמופיעים כאן בעצם מבוססים על אותם שטחים שהופיעו כבר בהסכם ההבנות על אילו שטחים אפשר או ניתן לוותר בתנאי, כמובן, שהם יופיעו בתוכניות מסודרות ומאושרות כחוק בכל ועדות התכנון, שזה המצב שאנחנו נמצאים בו כרגע

יסמין טלמון:       כדי שהתוכניות שמאושרות כבר בדלית אל כרמל יוכלו גם להתפרסם, האישור שלהם יוכל להתפרסם והם יוכלו לקבל את הגושפנקה הסופית, חייב להיות ביטול אכרזה קודם לכן לפי מה שהחוק קובע, וזה התהליך שאנחנו נמצאים בו כרגע

יסמין טלמון:  כפי שלירון אמרה קיבלנו לזה שלוש פעמים אישורים של מועצת גנים לאומיים ושמורות טבע, כי עבר זמן וכי היה צריך לאשרר את האישורים הקודמים

יסמין טלמון:  גם שרים להגנת הסביבה, כבר היו לנו כמה אישורים כאלה, היו כמה סבבים

יסמין טלמון:  הרשות המקומית כמובן כבר נתנה את הסכמתה, ואנחנו מאוד מקווים שהוועדה הזאת תאשר

יעקב אשר: עכשיו אני מבין שאחד ההשלכות זה התוכנית הכוללנית?     

מיכל מריל: אני אפרט אם אפשר

יעקב אשר: פה חשוב לי, חברי הכנסת, חשוב לי שתפרטו מה ההשלכה מעבר להסדרות למיניהם וכו', ההשלכה בעצם היא שלמועצה המקומית תהיה תוכנית כוללנית שהיא בעצם תוכנית מתאר שנותנת כלי אדיר גם כשבאים בטענות לפעמים על בעיות של בנייה לא חוקית או מה, זה מגיע בגלל שתמיד אומרים אין תוכנית כוללנית, אין זה ואין זה

יעקב אשר:  מצד אחד לא הייתה תוכנית כוללנית כי אנחנו תקועים בכל מיני הליכים ומצד שני זה

יעקב אשר:  ולכן חשוב לי לדעת מה ההשלכה של ההצבעות שלנו היום על התוכנית הכוללנית

מיכל מריל: אני רוצה להגיד כמה מילים בקצרה

מיכל מריל:  שמי מיכל מריל, אני מנהלת אגף בכיר תכנון חברה וקהילה במנהל התכנון, וגם מתכננת מחוז דרום בפועל בימים אלו, מחליפה

מיכל מריל:  היה חשוב לי הדיון הזה

מיכל מריל:  צריך להבין שקודם כול היישובים הדרוזים עוברים היום מהפיכה תכנונית מאוד-מאוד משמעותית

מיכל מריל:  בכולם בעצם יש תוכניות מתאר כוללניות, ברובן מאושרות או בשלבים סטטוטוריים מאוד מתקדמים

מיכל מריל:       אם נתפקס על היישוב דלית אל כרמל, אנחנו כאן בגלל תוכנית המתאר הכוללנית שהוכנה ליישוב כמה וכמה שנים עם ראייה פרוגרמטית, ראייה כוללת, ראייה רחבה של כל צרכי היישוב

מיכל מריל:  כולל מגורים, תיירות, תעסוקה, כל מה שאתם מדמיינים שמאפשר איכות חיים לשנים ולטווח האחרון, וכמובן נתן מענה למצוקת הדיור שם

מיכל מריל:       מה שאני רוצה להגיד זה שיש שתי תוכניות מאוד משמעותיות ביישוב, שבמידה והוועדה הזאת תאשר, ניתן יהיה לאשר אותן

מיכל מריל:  יש החלטה לאישור של הוועדה המחוזית, עבדנו על זה במשך ארבע שנים

מיכל מריל:  תוכניות מפורטות

מיכל מריל:  תוכנית אחת שנקראת אל רנדה במערב היישוב של 3,200 יחידות דיור ועוד תוכנית נוספת של מעל 700 יחידות דיור

יעקב אשר: שכבר עברו תהליכים סטטוטוריים?     

מיכל מריל: עברו, יש כבר אישור של הוועדה

יעקב אשר: כלומר זה תנאי של מה? להפקדה, להיתרים?     

מיכל מריל: שום דבר, אישור

יעקב אשר: אישור? מתן תוקף? מחכים לזה?     

מיכל מריל: אל רנדה, ברגע שאנחנו מאשרים את זה, פרסום לתוקף מחכה כבר שנה וחצי בגלל הממשלה הקודמת

מיכל מריל:  זה לא יאומן אבל תדעו שאנחנו ממתינים

יעקב אשר: בגלל בחירות?     

מיכל מריל: כן

מיכל מריל:  זה נפל בין הכיסאות וכמה סבבים של אישורים וכאלה

מיכל מריל:  אני רוצה להגיד שהמהפכה התכנונית היא לא רק בנושא של תוכניות כוללניות, היא גם התאמה של המודל התכנוני, של איחוד וחלוקה בכל ישוב

מיכל מריל:  יש לנו פרויקט דגל

יעקב אשר: שלא היה קיים במקומות האלה

יעקב אשר:  זה לא מקום עירוני רגיל

יעקב אשר:  בטח לקח לכם הרבה זמן להטמיע את זה ולהגיע להבנות האלה

מיכל מריל: לקח לנו הרבה זמן קודם כול ללמוד את זה

מיכל מריל:  למדנו את זה ברמת השטח עם בעלי קרקעות בכל היישובים הדרוזים גם ביישובים הערביים דרך אגב, ואנחנו גם הוצאנו מסמך מדיניות בנושא הזה שקיבל תוקף של החלטת ממשלה כדי שנדע איך היום לקדם תוכניות איחוד וחלוקה, באיזה אופן, ואיך להתאים את זה לדפוסי הדיור של היישובים האלה? והתוכנית הזאת קודמה באופן הזה

יעקב אשר: ומה לגבי תוכנית שנייה נוספת?     

מיכל מריל: יש שתי תוכניות שמחכות

מיכל מריל:  אחת זה 3,200 יחידות דיור

יעקב אשר: והשנייה?     

מיכל מריל: והשנייה מעל 700 יחידות דיור ממתינות לחלטה הזאת

מיכל מריל:  אפשר להראות ממש בכמה שקפים כדי שתבינו על מה מודבר, על הפוליגונים של השמורה, המחוז שלנו יכול להעלות את השקפים כדי שתוכלו להתרשם

יעקב אשר: כן בבקשה

רפיק חלבי: מיכל, למה את אומרת 174 יחידות דיור?     

יעקב אשר: 700 היא אמרה

מיכל מריל: 	מעל 700 יחידות דיור

מיכל מריל:  3,200 באל רנדה

חמד עמאר: היא אמרה בפעם הראשונה 170

יעקב אשר: אני בינתיים רוצה ברשותכם להתייעץ עם היועצת המשפטית האם מותר לוועדה להציע שבעזרת השם, כשיבנו השכונות האלה יקראו את זה על שמם אל חלק מהנופלים? כי אני אומר לכם, כשאני קיבלתי את הפניה הזאת ממשרד הפנים, ואני איש מקצוע, לא הייתי צריך להיות במלחמה בשביל להתרגז, אבל על אחת כמה וכמה

יוראי להב-הרצנו: למה התרגזת?     

יעקב אשר: בגלל שזה דבר שתוקע

יוראי להב-הרצנו: לא הקשבתי לתחילת המשפט

יעקב אשר: אתה יודע כמה דברים זה תוקע? אם אני אתחיל להסביר אנחנו נגמור בשעה 14:00

יוראי להב-הרצנו: זה ברור אני חושב

יעקב אשר: אני יכול להגיד דבר אחד

יעקב אשר:  זה הרבה בזכות העניין הזה שזה עורר אותנו לעניין

יעקב אשר:  אגב, אני מבין שיש תוכניות נוספות כמו שאמרתי, בכמה יישובים נוספים, בין היתר גם בפקיעין?     

מיכל מריל: בפקיעין נכון

יעקב אשר: שגם שם זו השלכה על יחידות דיור?     

מיכל מריל: כן

מיכל מריל:  אנחנו הגשנו את התוכנית לוועדה המחוזית

יעקב אשר: אוקיי

חמד עמאר: אני חייב לספר לך

חמד עמאר:  עכשיו התקשר אליי כמאל בדר, את מכירה אותו הוא אחראי במשרד השיכון

חמד עמאר:  ומנהל מקרקעי ישראל צריך להגיע מפקח לאשר את הקרקע בשביל להתחיל לשווק קרקע בארבעת היישובים הדרוזים, והמפקח לא מגיע כי המשטרה אמרה לו אתה לא יכול לצאת בלי ליווי משטרתי, ובגלל המצב הנוכחי לא יכול להגיע, בגלל המלחמה המשטרה לא יכולה לספק לו אבטחה, למפקח, להגיע לאשר קרקע לחיילים משוחררים

יעקב אשר: המקום הכי בטוח

חמד עמאר: אני מתחיל לחשוב על זה ואני משתגע

יעקב אשר: אני הייתי ביאנוח-ג'ת לנחם

חמד עמאר: תפיסת עולם כזאת מעוותת שאני לא מצליח להבין אותה

יעקב אשר: יש שם כיתת כוננות שמתחילה מסגני אלופים, לדעתי, בדימוס

יעקב אשר:  וזה מקום בטוח אפשר לשלוח את הפקחים, תאמין לי, יותר ממקומות אחרים

יעקב אשר:  אני אטפל בזה, תעביר לי, אני אדבר עם רשות מקרקעי ישראל

יעקב אשר:  המצגת מוכנה? כי אם לא אז גמרנו

יעקב אשר: אם זה לא עולה אז בואו נעשה את זה בעל פה, אנחנו לא צריכים לבחון את הפוליגונים

יוראי להב-הרצנו: אפשר לשאול שאלה?     

יעקב אשר: את רוצה רגע להסביר? ואחר-כך תשאל את השאלה

יעקב אשר:  הלית את יכולה לדבר, שומעים אותך

הלית גונן: שלום, רונן סגל מתכנן המחוז ביקש להגיד כמה מילים

הלית גונן:  אם תוכלו לתת לו אפשרות דיבור

הלית גונן:  בינתיים העליתי את השקף

יעקב אשר: רונן, שומע אותנו? דבר

שרון גל: בוקר טוב, אני אגיד כמה מילים

שרון גל:  אני רונן סגל מתכנן המחוז ויו"ר הוועדה המחוזית חיפה כרגע גם

שרון גל:  אני אגיד כמה מילים בקצרה ואחרי זה אעביר פרטים להלית

שרון גל:  מה שמבוקש ממכם היום זה לאשר גריעה מגן לאומי בהיקף כפי שנאמר של כ-1,140 דונם שמאפשרים למעשה ארבע תוכניות כבר עכשיו

שרון גל:       מהרגע שתאשרו את זה אנחנו יכולים לאשר ארבע תוכניות

שרון גל:  הראשונה והמובילה היא תוכנית המתאר הכוללנית, שבעקבותיה או על מנת לקדם אותה קודמה תמ"ר 6/14 תוכנית מתאר מחוזית שתאפשר את הפיתוח על פי - - -

שרון גל:  כמובן תוכנית אל רנדה המדוברת של כ-3,000 יחידות דיור, ובנוסף יש תוכנית נוספת שלא הוזכרה עד עכשיו שהיא תוכנית עוקף דרומי שהיא תוכנית לדרך בחלק הדרום, רואים אותה בתוך מתחם ב' בפוליגונים

שרון גל:  זו תוכנית שהיא דרך מאספת חשובה מאוד ליישוב

שרון גל:  שגם היא, הוחלט לאשר אותה אבל האישור שלה בפועל מותנה באותה גריעה מגן

יעקב אשר: הקו האדום שחוצה את הגוש הצהוב, זו הדרך?     

שרון גל: זו הדרך המפורסמת

יעקב אשר: הבנתי

יעקב אשר:  ואתם משלבים אותה, אני רואה?     

שרון גל: זה לא נושא הדיון

שרון גל:  רואים שחוצה דלית אל כרמל עכשיו זאת דרך מאושרת, היא לא הדרך שאתם מכירים אותה היום שכולם נוסעים בה

יעקב אשר: אני שואל על התוכנית, כל החיים שלי עבדתי מול תוכניות כאלה

יעקב אשר:  אני שואל שאלה, השטח הצהוב הוא בעצם עד הגן הלאומי, נכון?     

שרון גל:   לא, השטח הכתום הוא תחום הפיתוח על פי - - -     

יעקב אשר: איפה החלק של הגן הלאומי? תסמן לנו את זה

שרון גל: סימנתי עכשיו בתכלת אתם רואים את הפוליגונים האלה?     

יוראי להב-הרצנו: זה השטח המקווקו בדרום של היישוב

שרון גל: בדרום ובמזרח

יעקב אשר: הבנתי

שרון גל: אלו השטחים שדלית אל כרמל כאן משיקה לגן הלאומי, שבהם מוצע פיתוח לישוב

יעקב אשר: הדרך הזאת חוצה גם את הגן הלאומי?     

שרון גל: כן, בחלק הדרומי שלו

יעקב אשר: זה מה ששאלתי

שרון גל: זו הדרך שנכנסת היום לדלית אל כרמל בפניה מצומת אליקים

יעקב אשר: שאלות, חברים? יוראי?     

יוראי להב-הרצנו: כן

יוראי להב-הרצנו:  רציתי לשאול, השטח שגורעים מהגן הלאומי ישמש לבניה של כמה יחידות דיור לפי התוכניות שלכם? הבנתי שיש 3,200 פלוס, מעל 700, סביב 4,000? או שמדובר ביותר בפוטנציאל, בתכנון כרגע?     

מיכל מריל: אני אסביר

מיכל מריל:  אנחנו לא עשינו חישוב על זה

מיכל מריל:  אני אראה לך

יעקב אשר: זה לא על השטח הזה

יעקב אשר:  בדיוק

מיכל מריל: השכונה של ה-3,200 יחידות דיור היא כאן היא באזור המערבי

מיכל מריל:  אתה רואה? היא מתוכננת עם פרצלציה של מגרשים והיא נמצאת פה

מיכל מריל:  זה תחום השיפוט של דלית אל כרמל, אוקיי? זו השכונה מערבית שאנחנו רוצים כבר לשחרר אותה ולאשר, ולפרסם ברשימות לאישור

מיכל מריל:  ויש לנו את השכונה הזאת שהיא ח'אלת נסאר שהיא החלק הדרומי, שהיא מעל 700 יחידות דיור, לא 170

מיכל מריל:  אני לא יודעת להגיד לך כל הפוליגון - - -     

יוראי להב-הרצנו: אני שואל למה ההחלטה של הוועדה הזאת קשורה לקידום התוכניות הללו?     

מיכל מריל: אני אסביר

מיכל מריל:  תוכנית המתאר הכוללנית עולה בחלקה על שטחים של גן לאומי כרמל

מיכל מריל:  היא הצריכה גם שינום תמ"מ, תוכנית המתאר המחוזית

מיכל מריל:  כדי לאשר את התוכניות האלה, הכוללנית, אנחנו נדרשים לבטל את האכרזה לפי חוק גנים לאומיים

יעקב אשר: לא, את לא הבנת את מה שהוא שאל

יעקב אשר:  תני לי אני אעזור לך כי הבנתי מה הוא שאל

יעקב אשר:  הוא שואל על אותו סטריפ הזה שאנחנו מבקשים לגרוע ונגרע אותו היום בעזרת השם אחרי ההצבעה

יעקב אשר:  האם אמורות להיבנות עליו יחידות דיור?     

מיכל מריל: כן, מגורים

יעקב אשר: אבל בעתיד? לא בשתי השכונות, יוראי, שתי השכונות כרגע תקועות בגלל שאין תוכנית כוללנית

יוראי להב-הרצנו: כן הבנתי

יעקב אשר: התוכנית הכוללנית נותנת אפשרות אני מבין, לא משהו מי יודע מה, אבל זה סוגר בעצם את התוכנית כולה?     

מיכל מריל: נכון

יעקב אשר: אוקיי

קריאה: אבל מה יש שם בשטחים שנגרעים? אולי תסבירי

מיכל מריל: מגורים, יש שם מגורים, תיירות, מבני ציבור, קריית חינוך, כל מה שצריך כדי לקיים חיים נאותים

יעקב אשר: כל הפיתוח

יוראי להב-הרצנו: כן, אבל לצורך העניין, שתי תוכניות הבנייה שכרגע דיברתי עליהן נמצאות משמאל, זאת אומרת כל הסטריפ התחתון במזרח יותר, אין שם לצורך העניין, תוכניות של בנייה לפי מה שאת אומרת?     

יעקב אשר: לא, זה לא כרגע

מיכל מריל: לא, פה יש שמורה וכדי שנוכל לאשר את המפורטת אנחנו חייבים לאשר את ביטול האכרזה

מיכל מריל:  התוכנית של ה-3,200 יחידות דיור שנמצאת כאן הצריכה שינוי של תוכנית המתאר

קריאה: רק חלק קטן ממנה נכנס לחתוך גבול הגן הלאומי

קריאה:  אבל צריך להסדיר את הכול בשביל שאפשר יהיה לאשר

יוראי להב-הרצנו: אני מבין שהשטחים הללו נדרשים כדי אשר את התוכנית הכוללנית שמכוחה יבנו את הפרטים האלה

יוראי להב-הרצנו:  אני שוב שואל, כי תוכניות הבנייה שכרגע תיארת, בתוכנית הכוללנית מה מתוכנן בשטחים האחרים?     

מיכל מריל: בפוליגונים של השמורה?     

יוראי להב-הרצנו: כן

מיכל מריל: מתוכנן שם מגורים, פשוט מגורים

קריאה: כבישים, תיירות, אמרה

מיכל מריל: תיירות זה יותר בחלק המערבי של אל רנדה

מיכל מריל:  הנה אתה יכול לראות את זה, אתה רואה את תוכנית המתאר? אלו השטחים שמסומנים בכתמים של מגורים

מיכל מריל:  פה זה תעסוקה אתם רואים, פה זה שטח חקלאי אתם רואים את ייעודי הקרקע, פה זה תעסוקה, יש לך את מערכת, את השלד התחבורתי שאתם רואים ביישוב, ואנחנו היום מקדמים פה ופה

יעקב אשר: מצוין, טוב

חמד עמאר: חשוב שרוב הקרקע היא קרקע פרטית של האנשים

יעקב אשר: לכן הם דיברו על אלמנטים של איחוד וחלוקה וכו' שנכנסים לתוך העניין הזה

יעקב אשר:  יש עוד משהו שאתם רוצים להוסיף אנשי המקצוע?     

מיכל מריל: אולי רט"ג יתייחסו?     

ענת יציב: אני ענת יציב מרשות הטבע והגנים

ענת יציב:  אנחנו ליווינו את התוכנית הזאת גם בצוות ההיגוי ובוועדה המחוזית, גם במועצת גנים

ענת יציב:  פעמיים שהיא הגיעה, אין לנו התנגדות

יעקב אשר: הבנתי

יעקב אשר:  בעצם יהיה לנו גם גן לאומי שיישאר, וגם עיר קצת יותר ברמה גבוהה, כי כשכל היחידות האלה יתאכלסו היא כבר תהיה עיר

יעקב אשר:  אדוני ראש המועצה בבקשה

רפיק חלבי: בוקר טוב, שמי רפיק חלבי, ראש המועצה המקומית דלית אל כרמל שעוד מעט תהיה עיר אינשאללה

רפיק חלבי:  אנחנו כבר 20,000 תושבים וזה היישוב הדרוזי הגדול ביותר בישראל

רפיק חלבי:  קודם כול אני מברך על הפגישה, על הישיבה ועל ההצגה גם של מיכל וגם של נציגת רשות הטבע והגנים

רפיק חלבי:  אני חייב לציין קודם כול שהרעיון הזה של גריעת שטחי הפארק, החל בשנת 2007, ומאז 2007 עד היום, אנחנו בשנת 2023, העניין הזה לא הסתיים

רפיק חלבי:  וכאשר אדוני יושב-הראש כעסת והרמת קול ודפקת על השולחן, תאר לעצמך מאיפה הזעקות שלנו

רפיק חלבי:       זה לא רק אל רנדה, אל רנדה וח'אלת נסאר ואל וואנסא

רפיק חלבי:  יש לנו ארבע תוכניות מפורטות מוכנות ואנחנו לא יכולים להתקדם בהם בגלל גריעת השטחים האלה

רפיק חלבי:  כיוון שהתוכנית הכוללנית שלנו עדיין לא אושרה סופית עד אשר העניין הזה יסתיים, זה כבר כמה שנים טובות

רפיק חלבי:       יוראי כאן הזכיר, אמר לנו ב-small talk אתם נמצאים במקום הכי יפה בארץ

רפיק חלבי:  אז קודם כול אנחנו גם שומרים על המקום הכי יפה בארץ, אנחנו בתוך הפארק, ממש טובלים בירק, ואנחנו בשטח ביוספרי בכלל, ואחנו פשוט שומרים על המקום הזה, יש לנו מערכת יחסים יוצאת מן הכלל עם רשות הטבע והגנים, עם רעיה ולפני כן עם נפתלי ועם כל החברים האחרים, מנהלים דו-שיח כל הזמן איך לשמר את השטח, השטח הירוק ולדאוג לו, כיוון שבעצם זה נותן לנו את ההכנסה הטובה ביותר, זו הכנסת התיירות

רפיק חלבי:  ואנחנו סובלים

רפיק חלבי:       אני רוצה לנצל את ההזדמנות הזאת כדי לומר לך אדוני יושב-הראש, ואני בטוח שכל החברים יאשרו כאן את הגריעה של השטחים שכבר סוכמו ואושרו על ידי כל הגורמים

רפיק חלבי:  אני רוצה לומר, אתה הזכרת מילה אחת על בנייה בלתי חוקית, ואני מנצל את ההזדמנות ויש לי פגישה עם שר השיכון בעוד כמה ימים כדי לזעוק את הזעקה הגדולה ביותר

רפיק חלבי:  חוק קמיניץ פשוט הורג אותנו, חונק אותנו, פוגע בנו

רפיק חלבי:  כיוון שהצעירים בונים בשטחים באדמות פרטיות שלהם, דרך אגב שטחי הפארק רובם הן אדמות פרטיות ויש עוד הרבה מאוד אדמות פרטיות נמצאו בתוך שטח הפארק

רפיק חלבי:  ואנשים בונים בתים פשוט מאוד כיוון שכבר עשר שנים לא מצליחים לקדם תוכנית כוללנית ותוכניות מפורטות

רפיק חלבי:  ואז בלית ברירה הם בונים וכשהם בונים הם חוטפים קנסות של 300,000 שקלים ו-400,000 שקלים וצווי הריסה

רפיק חלבי:       יש לי כבר copy writing על העניין הזה שהיום חייל דרוזי מתגייס לצה"ל הוא מקבל צו 8 וצו הריסה ביד והמציאות הזאת היא מציאות בלתי נסבלת

רפיק חלבי:  הם לא אשמים הצעירים האלה והחיילים האלה והנערים האלה פשוט לא אשמים, הם בונים אין להם ברירה אחרת

רפיק חלבי:  אלא אם כן יתנו להם שכונה אחרת בחיפה בדניה או במרכז הכרמל או באור עקיבא או ביוקנעם, ויתנו להם את האדמה שדרושה לחיות כמו בני אדם

רפיק חלבי:       זאת מציאות בלתי נסבלת ואני פשוט אומר את זה בוועדה, בכנסת

רפיק חלבי:  אנחנו קוראים מכאן, הבוקר פניתי לנשיא המדינה, אני מתחנן תקפיאו את הקנסות האלה

רפיק חלבי:  תקפיאו ותבטלו את התקנות הקשות האלו

רפיק חלבי:  היום כל פקח של יחידת האכיפה יכול לבוא ולזמן אותי לחקירה ואחרי שבוע שבועיים לשלוח לי קנס 300,000 שקלים

רפיק חלבי:  ואחר כך זה הופך להיות 450,000 שקלים, ואחר כך מתחילה לעבוד כל הגבייה הנוראה והקשה, וזו מציאות בלתי אפשרית

רפיק חלבי:       דבר נוסף, נכון אמרה מיכל, אנחנו עובדים באופן צמוד עם הרבה מאוד ויכוחים

רפיק חלבי:  אדוני יושב-הראש, איחוד וחלוקה באדמה פרטית זה לא דבר קל

רפיק חלבי:  אם אני ירשתי ששה דונם מההורים שלי ועוד לא חילקתי, אין פרצלציה, אתה לוקח לי מהם 2 דונם, זה 2 מיליון שקלים

רפיק חלבי:  ואז נשארים לי 4 דונם, נכון ערך האדמה עולה, נכון שיש להם שם תשתיות, נכון שאפשר לקבל אחר כך תקציבים

רפיק חלבי:  אבל אני האזרח הפשוט כשאני משלם 2 מיליון שקלים מששה דונם, כיוון שאיחוד וחלוקה כופה עליי 30% לפחות להפריש לצורכי הציבור, זאת מציאות קשה וכואבת מאוד

רפיק חלבי:       אני אומר לך, אני מזדהה עם כל זעקה וכאב של אדם

רפיק חלבי:  למרות שאני מנסה לשכנע ומיכל יודעת באיזה מצב אני עומד בפני התושבים כדי לשכנע אותם שאין ברירה חוץ מאשר לתכנן

רפיק חלבי:  התקדמנו מאוד, זה יישוב עם תוכנית כוללנית שהגדילה את שטח הפיתוח ב-100%, מ-4,900 דונם ל-10,000 דונם, את שטח השיפוט

רפיק חלבי:  משרד הפנים שתמך בהמלצות קלעג'י, גם צירפנו שטחי חקלאות שעדיין לא מתוכננים אבל יתוכננו בעזרת השם בעתיד

רפיק חלבי:       לכן אני אומר זאת הזדמנות להעלות גם את הזעקה וגם לברך, אני חייב לברך אותך אדוני יושב-הראש ואת שר הפנים על זה שעשיתם את זה ממש מהר מאוד, וזאת החלטה מאוד חשובה וזאת בשורה גדולה מאוד ליישוב דלית אל כרמל

רפיק חלבי:      נשאר עוד נושא אחד שזה בהזדמנות אני אומר גם לחברי הכנסת שיושבים כאן לידי

רפיק חלבי:  בתים לא מתחברים בזרם חשמל כיוון שאין להם היתרים

רפיק חלבי:  כיוון שישנה החלטה, ישנו חוק, שאם אתה מגיש תוכנית אתה יכול לבקש חיבור לחשמל, אבל אם היא מקבלת תוקף אתה חייב לחכות עד לקבלת היתר

רפיק חלבי:  איחוד וחלוקה בשכונת אל וונסא אדוני, חמש שנים עוד לא הסתיימה

רפיק חלבי:  חמש שנים

רפיק חלבי:  אנשים גרים שם חמש שנים בלי חיבורי חשמל

רפיק חלבי:  ואני אומר שצריך, הגיע הזמן שחברי הכנסת ישנו את החוק הזה לספק חשמל לתושב זה כמו לספק מים

רפיק חלבי:  זה לא חלק מעונש

רפיק חלבי:  אפשר להעניש בצורה אחרת

רפיק חלבי:  ואני חושב שטוב תעשה ועדת הפנים של הכנסת אם תוביל את המהלכים האלה

רפיק חלבי:  זה מה שרציתי לומר, שוב פעם, מברך עם הרבה מאוד כאב

רפיק חלבי:  תודה רבה

יעקב אשר: בבקשה אחמד

אחמד טיבי: תודה כבוד יושב-הראש, תודה לחברינו רפיק חלבי ראש המועצה המקומית

אחמד טיבי:  האמת, אני זוכר את ההצעה כבר ב-2007, לגרוע את השטח הזה מהגנים הלאומיים ומאז זה מדשדש, זה מתעכב, וזה לא מאושר

אחמד טיבי:       כל יישוב יש לו צרכים, צרכים להתרחב, צרכי שיכון, מגורים, תכנון

אחמד טיבי:  העיכוב באישור הגריעה הזאת בדלית אל כרמל מביא לאישור מיידי של תוכנית מתאר כוללנית וזה משחרר את כל מה שהוזכר כאן, אל רנדה, ח'אלת נסאר ועוד

אחמד טיבי:  זה קורה גם בשאר היישובים

אחמד טיבי:  גם בדלית אל כרמל אבל לא רק

אחמד טיבי:  גם בעוספיה, גם בטירה, גם בטייבה, בקלנסווה, באום אל פאחם, איפה לא, בדרום, בנגב, איפה לא

אחמד טיבי:       נשאלת השאלה, אני מקווה שהאישור הזה של דלית אל כרמל יביא יחס דומה לשאר היישובים בארץ כולם, כי מצוקת הקרקע, מצוקת הדיור ביישובים היא חסרת תקדים

אחמד טיבי:  ואני אומר את זה על רקע חוק קמיניץ שרפיק הזכיר אותו

אחמד טיבי:  חוק קמיניץ זה החלטות מנהלתיות, זה קנסות של 300,000, 600,000, 900,000 שקלים ואפילו יותר, וצווי הריסה

אחמד טיבי:       ניסינו כמה וכמה פעמים לבטל את החוק הזה

אחמד טיבי:  לאחרונה, בשבועות האחרונים אני שומע יותר, במיוחד על רקע המלחמה

אחמד טיבי:  אני חושב שלמען החיים, ללא קשר למלחמה, החוק הזה ואישור תוכניות ליישובים נוספים, לשאר היישובים בארץ, החוק הזה צריך לחלוף מן העולם

אחמד טיבי:  לחילופי חילופים להקפיא אותו לעשר שנים, אבל הוא צריך להתבטל

אחמד טיבי:  גם המושבים ביישובים היהודיים סובלים ורוצים שהוא יתבטל

אחמד טיבי:  פעם ראש הממשלה נתניהו אמר ששוקלים לבטל אותו

אחמד טיבי:  שוקלים אמר, בתקופת בחירות והוא חזר בו

אחמד טיבי:  פעם ראשונה שהוא חוזר בו ממשהו

אחמד טיבי:       עכשיו אני זוכר ששקד פעם אמרה, הייתה שרה הפנים והיא אמרה שבטעות מיישמים את זה על כולם

חמד עמאר: היא אמרה בדיוק ככה לא ידענו שזה יפגע ביהודים

אחמד טיבי: זה יועד רק לערבים

חמד עמאר: כן היא אמרה את זה

אחמד טיבי: זה מוקלט

חמד עמאר: אני זוכר את המשפט הזה

אחמד טיבי: זה משפט שמצלצל בכל אוזן של אדם סביר, בעיקר ראשי רשויות ערביים

אחמד טיבי:  הנקודה השנייה כבוד יושב-הראש זו מילה טובה לך ולשר הפנים ארבל שמאיצים את אישור התוכנית הזאת מהר

אחמד טיבי:  אנחנו רוצים שהנכונות הזאת תהיה כללית לרוחב, לכלל היישובים

אחמד טיבי:  רק לפני כמה ימים הייתי בטירה, היישוב הזה קורס תחת קמיניץ, טייבה, טירה קלנסווה ושאר היישובים

אחמד טיבי:  אני לא מכיר יישוב שלא סובל מהחוק הזה קמיניץ

אחמד טיבי:  לא מכיר

יעקב אשר: ושם יש גם הליכים של התקדמות של תוכנית כוללנית?     

אחמד טיבי: בכל היישובים יש הליכים כאלה ויש מכשולים

אחמד טיבי:  כאן, בדלית אל כרמל גם בזכותך ובזכות שר הפנים ורפיק ראש המועצה מסירים את המכשולים

אחמד טיבי:  יש יישובים שלא

אחמד טיבי:  גם בנגב למשל, צריך לעשות מעשה חוץ מהמיגוניות שאנחנו מטפלים בזה, יש יישובים לא מוכרים

אחמד טיבי:  אגב, גם הם נפגעו במלחמה הזאת

יעקב אשר: יש לך פה, יוסף בכל ישיבה מזכיר לנו את הדבר הזה

יעקב אשר:  להגיד לך שאני יודע להושיע את זה? אני משתדל לדחוף את זה ביחד איתו עד כמה שאפשר

אחמד טיבי: אגב נדמה לי כמו שנאמר, תוכנית דומה לדליה יש בפקיעין גם

יעקב אשר: אני אמרתי, אני ראיתי, ביקשתי שישלחו

יעקב אשר:  ולכן אמרתי מקודם, אני חוזר ברשותך על הזמן שלך

יעקב אשר:  כל התוכניות שנמצאו, אני פונה למנהל התכנון, אם יש אז אני מבקש שזה יוגש, תעברו על זה, אנחנו נקיים ישיבה על כל המקומות האלה יהודים וערבים כאחד

יעקב אשר:  מה שאפשר לקדם היום מקדמים

יעקב אשר:  בתכנון ובנייה כל עצירה היא עצירה של אפקט דומינו של שנים אחר כך

יעקב אשר:  סליחה

אחמד טיבי: אני מקווה שהיח"צ והזריזות וההאצה יזכה בכלל הציבור ובכלל היישובים

אחמד טיבי:  רפיק העיר הערה חשובה על בתים שלא מחוברים לחשמל

אחמד טיבי:  אני לא יודע אם אתה מכיר את זה

יעקב אשר: מכיר

אחמד טיבי: בתים שכבר שנים לא יכולים להתחבר לחשמל

אחמד טיבי:  אני רוצה לעדכן את רפיק ואותך, העמדה שלו הכי מתקדמת

יעקב אשר: אמרתי שאני כבר שוחחתי עם חברת חשמל

אחמד טיבי: לא, הוא אמר את זה בוועדה, גם שהוא אומר שזה עוול שלא מחברים בתים

יעקב אשר: בסדר, לאט-לאט

אחמד טיבי: אוקיי

אחמד טיבי:  אני רוצה לעדכן את רפיק שלפני כמה חודשים הממשלה הזאת עשתה דבר עוד יותר חמור מאשר עניין החשמל, הוסיפה מים כסנקציה

חמד עמאר: לא, אבל הובטח שלא יבוא לוועדת הפנים ולא יקודם על ידי ש"ס

חמד עמאר:  אני הייתי שם ואני השתתפתי בדיון ואנחנו צעקנו

אחמד טיבי: עבר בקריאה ראשונה

חמד עמאר: עבר בקריאה ראשונה

חמד עמאר:  אני מקווה שיושב ראש ועדת הפנים לא יביא את זה לוועדה ולא ידון בחוק הזה כי הוא חוק גרוע

יעקב אשר: אני לא שומע טוב עכשיו

אחמד טיבי: האמת שאני דיברתי בזמנו עם יושב-ראש ועדת הפנים שנמצא כאן במקרה, ונחה דעתי מהתשובה שלו

יעקב אשר: גם את זה לא שמעתי

אחמד טיבי: אני מעדכן שהם החמירו את הענישה, מלבד חשמל שמו מים

יעקב אשר: תראו אני רוצה לומר דבר אחד

יעקב אשר:  אני לא רוצה לתת הצהרות, לא על חוק קמיניץ כרגע, הרבה נפלו לפניי בהצהרות

יעקב אשר:  יש שיח כמה חודשים לפני המלחמה בלי קשר למלחמה בכלל

יעקב אשר:  הייתה יוזמה של חברי כנסת גם מבחינת המושבים, מה שקראת להם, וגם אחרים

יעקב אשר:  אבל אני אומר דבר אחד שאנחנו צריכים בחוכמה לדעת גם לקדם את ההליכים התכנוניים, זו תהיה הסיבה גם לבוא ולהגיד רגע, בוא נעשה פאוזה בעניין מסוים ונעצור כרגע כי יש מגמה גדולה של הכשרה והכול

יוסף עטאונה: כבוד יושב-הראש אני חושב שאתה נגעת בנקודה הכי חשובה בכל הקטע הזה

יעקב אשר: אני לא רוצה עכשיו להיתקע בזה

יוסף עטאונה: הם מקדמים את התכנון - - -     

יעקב אשר: זה לא הם

יעקב אשר:  תקשיב יוסף, אני גם הייתי ראש עיר, אם הייתי אומר 'הם' לא היו לי מגדלים בבני ברק כמו שאתה מכיר את ה-BBC, ולא הייתה ארנונה, ובני ברק הייתה עד היום תקועה

יוסף עטאונה: הם - - - את האנשים - - -     

יעקב אשר: זה התפקיד של נבחרי הציבור שלכם, שיעשו את המאמץ כמו שעושה ראש המועצה ורץ עם הדברים

יעקב אשר:  הם רוצים לעזור, הם רוצים לקדם, וצריך לתת את המשאבים לעניין הזה והכול, צריך לאט-לאט להביא את זה ואז באמת לעשות איזשהו פסק זמן עם הפטישים בראש אבל שיהיו לזה תוצאות ולא להישאר באוויר

יעקב אשר:  כי לבוא ולהגיד רק תעצור אז עוצרים לחצי שנה ואחר כך מאחורי הגב מביאים לך את זה עוד פעם

אחמד טיבי: אני מסיים

אחמד טיבי:  רוצה לברך את רפיק ותושבי דלית אל-כרמל, ואני מקווה שזה יתפשט גם לכלל היישובים

אחמד טיבי:  תודה רבה

יעקב אשר: חבר הכנסת חמד עמאר

חמד עמאר: קודם כול אני רוצה להשתתף בצערם של כל המשפחות שאיבדו את יקיריהם

חמד עמאר:  אני גם רוצה להשתתף בצערם של המשפחות הדרוזיות, אתמול השתתפתי בשתי הלוויות, היה יום קשה לכל העדה

חמד עמאר:  ואני רוצה לאחל כמה שיותר מהר

יעקב אשר: זו עדה מאוד מאמינה, הייתי שם בניחום אבלים

חמד עמאר: תשמע אנחנו מאמינים בגורל

יעקב אשר: נתתי דרשה שיכולתי לתת דרשה כזאת בישיבת פוניבז' גם כן מבחינת המהות האמונית

יעקב אשר:  באמת אנשים מאופקים

חמד עמאר: אנחנו מאמינים בגורל

חמד עמאר:  ואני גם רוצה לאחל כמה שיותר מהר שכל החטופים שלנו יחזרו

חמד עמאר:  זה מחובתה של המדינה, של הממשלה, של כל אחד שיושב כאן כנבחרי ציבור

חמד עמאר:  ושמעתי את האחות של אחד החטופים, זה מאוד קשה

חמד עמאר:  ואתה איחלת שביום שני היא תהיה כאן, אני מקווה שבאמת נראה אותם חוזרים הביתה

חמד עמאר:       תשמע, נושא תכנון ובנייה, אני מלווה אותו מאז שנכנסתי לכנסת, ואני תמיד שומע מתקדמים, מתקדמים

חמד עמאר:  בשבילי מתקדמים זה שאתה יכול לקבל היתר ביד

חמד עמאר:  לא הופקד, לא איחוד וחלוקה, לא כוללנית, זה לא מעניין אותי

חמד עמאר:  מעניין אותי שאותו צעיר יכול לקבל היתר ביד, וזה רחוק, עוד רחוק לראות

חמד עמאר:       היישובים הדרוזים סובלים בצורה בלתי רגילה בנושא תכנון ובנייה

חמד עמאר:  אנחנו נמצאים בשמורות טבע, נרצה או לא נרצה, נולדנו שם, חיינו שם, פקיעין, בית ג'ן, דליה, עוספיה, עין אל אסד, כל מקום הוא שמורת טבע נרצה או לא נרצה

חמד עמאר:  אנחנו לא יכולים להעתיק את היישובים שלנו, אנחנו צריכים לפתח את היישובים שלנו, להתקדם, לחיות

חמד עמאר:  אנחנו אוהבים עצים, אנחנו אוהבים פרחים, תעשה מבחן לילד דרוזי, הוא מכיר שם של כל פרח, מכיר שם של כל עץ, אין לנו את הבעיה הזאת, אנחנו נולדנו שם

חמד עמאר:       את מיכל אני מכיר הרבה שנים והיא עושה עבודה מעולה

חמד עמאר:  אבל אני רוצה להגיד לך שמה שאכפת לי בסופו של דבר זה לראות את ההיתרים ביד

חמד עמאר:  ואנחנו צריכים להתחיל לראות את ההיתרים ביד ולהתקדם

חמד עמאר:  דליה, עוספיה, במיוחד היישוב דליה באמת התברך בראש ראשות שעושה עבודה מעולה, ומבחינת התכנון הוא התקדם בצורה מאוד טובה יחסית להרבה רשויות אחרות

חמד עמאר:  ואני איתך גם, ראשי רשויות, מוטל על הכתפיים שלהם כל נושא של התכנון וכל הנושא של קידום היישוב

חמד עמאר:  אבל אין מה לעשות ברגע שתוקעים אותו גם לראש ראשות כאן, וועדות אצלנו, וכול דבר לוקח שנים

חמד עמאר:  אם אנחנו מדברים על זה שהתחילו בתהליך הזה ב-2007, 2007 עד עכשיו תספרו שנים

חמד עמאר:       כמו שאמרת, ראש-הממשלה הבטיח לדרוזים, ואני ישבתי בישיבה כשחוקק חוק הלאום, שבתוך 40 ימים אני אביא חוק לדרוזים

חמד עמאר:  עברו כמעט ארבע שנים מאז שחוקק הלאום

חמד עמאר:  אני אומר לך, ברגע שתקום צעקה מהיישובים היהודים, חוק קמיניץ יבוטל

חמד עמאר:  אני בדקתי, עשיתי עבודה ובדקתי, אין מדינה בעולם שנותנת סמכות לפקיד להוציא צו מנהלי ביותר מ-100,000 דולר

חמד עמאר:  אין מדינה בעולם שנותנת לפקיד לתת צו הריסה לבית ללא מערכת שיפוטית

חמד עמאר:  אין דבר כזה

חמד עמאר:  רק במדינת ישראל

חמד עמאר:  כמו שבמדינת ישראל יש את חוק הלאום אולי עוד שתי מדינות בעולם שיש חוק כזה, אין דבר כזה

חמד עמאר:       לכן אני רוצה לברך אתכם על העבודה הטובה שאתם עושים, ואני יודע שאתם עושים עבודה טובה

חמד עמאר:  לברך את יושב-ראש הוועדה להביא את הדיון הזה ואני אומר לך חשוב מאוד שנביא את פקיעין כמה שיותר מהר ואת כל היישובים שצריך לפתח אותם, לא קשור ערבי, דרוזי, יהודי, כל ישוב שאני יכול לפתח ולקדם צריך להביא אותו כמה שיותר מהר וחשוב לי שפקיעין תגיע

יעקב אשר: נחל קדש, ציפורי, צור נתן, הר מירון

חמד עמאר: כן, כל ישוב

חמד עמאר:  הר מירון מאוד חשוב להביא את זה

חמד עמאר:  אז אני מקווה לראות את היישוב פקיעין כמה שיותר מהר ואני מכיר אותך יושב-הראש מאז שנכנסת לכנסת שאתה עושה עבודה מעולה ותביא לנו את פקיעין כמה שיותר מהר

חמד עמאר:  אני רוצה להודות לראש המועצה המקומית דליה, רפיק, על כל העבודה שאתה עושה למען היישובים שלך, ותמשיך לצעוק קדימה ולראות כבר את כל היישוב דלית אל כרמל מסודר, כמו שאמרת לי פעם לא יהיה בית בלי היתר בדלית אל כרמל, ואני מקווה לראות את כל דלית אל כרמל עם היתרים, ואת כל היישובים הדרוזים עם היתרים והרחבה

חמד עמאר:  שיהיה לכם בהצלחה

יעקב אשר: אתה יודע כשיש היתרים אין צווי הריסה, כשיש היתרים יש טופס 4 אז יש חשמל ויש הכל

יעקב אשר:  אני יודע את הבעיות תאמין לי, אני אמרתי לך, צריך לטפל גם בבעיות אבל לא להזניח לרגע את ההתקדמות הגדולה הזאת

יעקב אשר:  כי זה בסוף אני אומר לך, אני למדתי שראשי רשויות נבחנים בדברים הגדולים, הרחבים, כי אז אתה פותר לא בעיה של 8-9 אנשים שפנו אליך כי פגשו אותך, פתרת לכולם, נתת להם את החכות לכו תדוגו דגים ותהנו מהחיים

חמד עמאר: אני רוצה את החכה, לא את הדג

יעקב אשר: בדיוק

יעקב אשר:  חבר הכנסת יוסף עטאונה

יוסף עטאונה: תודה רבה כבוד יושב-הראש, גם אני מצטרף לברכות על האישור והגריעה לטובת שטח ליישוב דליה, ואני מברך את ראש הרשות שנמצא כאן

יוסף עטאונה:  בקטע הזה אני חושב שנגענו בנקודה שהיא מאוד כואבת לכל החברה הערבית בכל היישובים

יוסף עטאונה:       כמעט 50% מהיישובים הערבים, תוכניות המתאר המפורטות שלהם ללא אישור כרגע נמצאות, ולכן אין אפשרות להוציא היתר ביישובים האלה

יוסף עטאונה:  וכמו שאמרתי, בנייה ללא היתר זה לא תחביב, זו המציאות, שחובת התכנון, חובת משרד הפנים, חובת כולם, להפשיר קרקע, ולקדם תוכניות ולהסיר חסמים בכדי לא להגיע למצב הזה גם של קמיניץ וגם בנייה לא חוקית, כי אין תחביב לבנייה לא חוקית

יוסף עטאונה:       המציאות מחייבת התפתחות של היישובים, צריך להמציא היתרים, צריך להנגיש גם את כל קטע התכנון, ואני רוצה גם לדבר על הנגב בצורה יותר מורחבת

יוסף עטאונה:  ביישובים הלא מוכרים בנגב, כ-35 ישובים, 120,000 תושבים, אין להם שום אפשרות להוציא היתר, ולכן כל הזמן הקטע של ההריסה נמצא באיום על האנשים, ולכן לפי דעתי הגיע הזמן גם לקדם תכנון בהכרה בכפרים הלא מוכרים בנגב, שתהיה אפשרות והזדמנות לאנשים גם לבנות עם היתר בצורה מסודרת

יוסף עטאונה:       ראינו איך החיים של החברה הערבית הבדואית בנגב כיום, במלחמה, בשיגור הטילים

יוסף עטאונה:  על מיגון אנחנו נלחמים גם במועצה הארצית, גם בוועדה המחוזית, למרות שהוועדה המחוזית בבאר שבע בנגב התייחסה ושמה הערות למיגון – המועצה הארצית, לצערי הרב, בהחלטה שלה מלפני יומיים לא התייחסה בכלל ליישובים הלא מוכרים בנגב, למרות שהתוכניות שהביאו להקלות למיגון היו אמורות גם לכלול את החברה הערבית הבדואית בנגב

יוסף עטאונה:  אמפתיה לחברה הערבית הבדואית בנגב בתקופה הזו זה רק במילים, הגיע הזמן לתרגם אותה הלכה למעשה בהכרה ביישובים, במעשים, בהתייחסות שווה לכול משרדי הממשלה

יעקב אשר: תודה רבה

יעקב אשר:  חבר הכנסת ואליד אלהואשלה

וליד אל-הואשלה: בוקר טוב לכולם, תודה מכובדי יושב-הראש

וליד אל-הואשלה:  אני מצטרף לברכות לידידינו רפיק וגם לתושבי דלית אל כרמל על ההרחבה, הגיע הזמן

וליד אל-הואשלה:  מה שמכעיס בכל הקטע הזה, זה שהתהליך התחיל לפני שנים רבות וזה לא אמור לקחת כל כך הרבה זמן במדינה מתוקנת

וליד אל-הואשלה:       ישובים רבים בחברה הערבית צריכים את ההרחבה הזאת על מנת לתת מענה לתושבים שלהם

וליד אל-הואשלה:  אנחנו מדברים על תכנון ומדברים על הרחבה

וליד אל-הואשלה:  למשל, היישוב תל שבע הגיש תוכנית לפני שלוש שנים לשכונת אלמטלה אצל ראש המועצה שהגיש אותה למשרד הפנים ועד עכשיו לא קיבל מענה

וליד אל-הואשלה:       11 יישובים בכפרים של שתי מועצות אזוריות נווה מדבר ואל קסום, הוקמו ב-2003 ועד היום אין שכונות שם, אולי עשרות בודדים של היתרי בנייה, ואלפים בלי היתרים ואין להם את היכולת לבנות בתים

וליד אל-הואשלה:       כמובן שיש את כל הנושא של בקעת באר שבע שצריך להכיר בו

וליד אל-הואשלה:  יש שם ששה ישובים, מזרחית לכביש 80 - - - ואל פורעה שגם צריך להכיר

וליד אל-הואשלה:  אני חושב שצריך לשנות מדיניות, לשנות תפיסה כלפי החברה הבדואית בנגב ולהתחיל תהליך מול החברה על מנת, א' להפסיק את ההריסות של התושבים, ב' מיגון וג' להכיר בכפרים האלה

וליד אל-הואשלה:  תודה

יעקב אשר: אוקיי

יעקב אשר:  יש עוד הערות ממשרדי הממשלה? אם כך נקריא את הצו בבקשה

לירון אדלר-מינקה: אכרזת גנים לאומיים, שמורות טבע, אתרים לאומיים ואתרי הנצחה (גן לאומי הר הכרמל) (תיקון) התשפ"ד – 2023     בתוקף סמכותי לפי סעיפים 22 ו-26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח – 1998, בהסכמת השרה להגנת הסביבה, המועצה לגנים לאומיים, שמורות טבע ואתרים לאומיים, מועצה מקומית דלית אל כרמל, ובאישור ועדת הפנים והגנת הסביבה של הכנסת, אני מכריז לאמור:         	וכאן יהיה התאריך של החתימה על האכרזה

לירון אדלר-מינקה:              	וכאן מפורטים הגושים והחלקות של הגריעה

לירון אדלר-מינקה:  זהו

יעקב אשר: אוקיי

יעקב אשר:  מאחר ששמענו בקשב רב את הצו, אם-כך אני מעלה להצבעה את הצעת צו אכרזת גנים לאומיים, שמורות טבע, אתרים לאומיים ואתרי הנצחה (גן לאומי הר הכרמל) (תיקון) התשפ"ד – 2023

יעקב אשר:       מי בעד? ירים את ידו

יוראי להב-הרצנו: אני מצביע במקום יוליה

חמד עמאר: אני מצביע גם במקום ווליד טאהא

חמד עמאר: אושר     

יעקב אשר: ארבעה בעד

יעקב אשר:  אין מתנגדים, אין נמנעים

יעקב אשר:       אם ככה אני שמח, אדוני ראש המועצה

יעקב אשר:  הצו מאושר

יעקב אשר:  אני מודה ללשכת התכנון, למנהל התכנון, למשרדי הממשלה

יעקב אשר:  אני קודם כול רוצה באמת להודות למנהל התכנון ואני מבקש להתקדם הלאה עם הדבר הזה באמת

יעקב אשר:  כי בסוף אתם יודעים, כשרואים את הפירות של זה ורואים מה קורה בזכות הדברים האלה, זה נותן incentive לכולם להסדיר

יעקב אשר:       אני רוצה להודות לראש המועצה שמקדם את הדבר הזה

יעקב אשר:  אנחנו שמחים שנפלה בזכותנו זכות דווקא בימים אלה, אבל בכל יום צריך לעשות את זה, זה לא קשור, אבל דווקא בימים האלה שהעדה כאובה את כאבה הגדול, לבוא ולתת את זריקת העידוד הזאת אנחנו לצידכם

יעקב אשר:  הנושא של מגורים לאנשים זה דבר בסיסי של החיים, הנושא של איכות חיים הוא דבר בסיסי, ואנחנו גם נכבד את זה, גם נדאג לזה ובעזרת השם ננצח בכל המלחמות שיש לנו ונדע להיות ביחד ולשמור אחד על השני

יעקב אשר:       תודה רבה, הישיבה נעולה